ইন্দোনেশিয়া
ইন্দোনেশিয়া দক্ষিণ-পূর্ব এশিয়ার একটি দ্বীপ রাষ্ট্র। ল্যাটিন ইন্ডাস থেকে ইন্দোনেশিয়া শব্দটি এসেছে। ল্যাটিন শব্দটির অর্থ দাঁড়ায় দ্বীপ। ডাচ উপনিবেশের কারণে তাদের দেয়া নামটি ওই অঞ্চলের জন্য প্রচলিত হয়। ১৯০০ সাল থেকে জায়গাটি ইন্দোনেশিয়া নামে পরিচিতি পায়। প্রায় ৫,০০০ দ্বীপের সমন্বয়ে গঠিত এই দেশটি পৃথিবীর বৃহত্তম মুসলিম সংখ্যাগরিষ্ঠ রাষ্ট্র। এর রাজধানীর নাম জাকার্তা। সরকারী ভাবে ইন্দোনেশিয়ার নাম ইন্দোনেশীয় প্রজাতন্ত্রী (ইন্দোনেশীয় ভাষায় "Republik Indonesia").
জাকার্তা এমআরটি
জাকার্তা এমআরটি হল ইন্দোনেশিয়ার রাজধানী শহরের জাকার্তার দ্রুতগামী গণপরিবহন ব্যবস্থা। ১০ অক্টোবর ২০১৩ সালে জাকার্তা মেট্রোর নির্মাণ শুরু হয় এবং আশা করা হচ্ছে যে ২০১৯ সালে প্রথম পর্যায়ে জাকার্তা এমআরটি চালু হবে। ২০১৮ সালের আগস্ট মাসের মধ্যে এমআরটি জাকার্তা ইন্টিগ্রেশন টেস্ট এবং কমিশনিং পরিচালনা করার লক্ষ্য নির্ধারণ করে। ২০১৮ সালের ডিসেম্বর থেকে ২০১৯ সালের ফেব্রুয়ারি পর্যন্ত পরীক্ষামূলকভাবে ট্রেন চলাচল শুরু করবে এবং ২০১৯ সালের মার্চে জনসাধারণের জন্য পরিষেবাটি উন্মুক্ত করার আশা করা হয়।